George W. Bush

George Walker Bush (; 6-iyul 1946-yilda tugʻilgan) amerikalik siyosatchi va ishbilarmon boʻlib, 2001-yildan 2009-yilga qadar Amerika Qoʻshma Shtatlarining 43-prezidenti lavozimini bajargandir. Respublikachilar partiyasi aʼzosi boʻlgan Bush bungacha 1995-yildan 2000-yilga qadar Texas shtatining 46-gubernatori vazifasini bajargan. U AQShning sobiq prezidenti George H. W. Bushning toʻngʻich oʻgʻlidir.

Bush yigirma yoshida Texas havo milliy gvardiyasida ikki yil muddat xizmat qildi. 1975-yili Harvard biznes maktabini tamomlagach, u neft sanoati sohasida ishladi. 1978-yilda Bush Vakillar palatasiga oʻz nomzodligini qoʻydi, ammo saylanmadi. Keyinchalik, u Texas Rangers nomli beysbol jamoasiga egalik qilib, 1994-yili Texas gubernatori etib saylandi. 1998-yilda Bush rekord darajadagi (69 foiz) ovozlar soni bilan ikkinchi muddatga qayta gubernator etib saylandi va buning ortidan Texas tarixida ikkinchi muddatga saylangan ilk gubernator boʻldi. U gubernatorlik davrida Texasni shamol energetikasini ishlab chiqaruvchi yetakchi shtatga aylantirishga koʻmaklashdi. Bush 2000-yilgi prezidentlik saylovlarida qatnashib, Demokratlar partiyasida boʻlgan amaldagi vitse-prezident Al Gore ustidan gʻalaba qozondi. Qayta sanash va sud jarayonlarini oʻz ichiga olgan bu saylov mamlakat tarixidagi eng bahsli saylovlardan biri boʻldi.

Lavozimiga kirishgach, Bush soliqlarni kamaytirish va taʼlimni isloh qilish toʻgʻrisida qonun loyihasi imzoladi. Kech abort qilishni taqiqlash toʻgʻrisidagi qonun va eʼtiqodga asoslangan tashabbuslar kabi ijtimoiy-konservativ harakatlarni ilgari surdi. Bush prezidentligi davrida 2001-yil 11-sentyabr terror xurujlari natijasida terrorizmga qarshi kurashish uchun Milliy xavfsizlik vazirligi tashkil etildi. Bush Tolibonni agʻdarib tashlash, al-Qoidani yoʻq qilish hamda Osama bin Ladenni ushlash maqsadida AQSh armiyasini Afgʻonistonga bostirib kirishga buyruq berdi. U, shuningdek, terrorizmda gumon qilingan shaxslarni nazorat qilish vakolatini beruvchi Patriot qonunini imzoladi.

Bush 2004-yilgi prezidentlik saylovlarida ham qatnashib, Demokratlar partiyasidan nomzod John Kerryni magʻlub etdi hamda ikkinchi muddatga qayta prezident etib saylandi.

Dastlabki hayoti va karyerasi 

George Walker Bush 1946-yil 6-iyulda Connecticut shtatining New Haven shahrida joylashgan Grace-New Haven shifoxonasida dunyoga keldi. U George Herbert Walker Bush va Barbara Piercelarning birinchi farzandi boʻlgan. Uning bolaligi Texas shtatining Midland va Houston shaharlarida oʻtgan. Uchta ukasi va bitta singlisi boʻlgan boʻlib, ular quyidagilardir: Jeb, Neil, Marvin va Dorothy. Boshqa bir singlisi Robin 1953-yili uch yoshida leykoz kasalligi tufayli vafot etgan. Uning ota tarafdan bobosi Prescott Bush Connecticut shtatidan senator boʻlgan. Georgening otasi 1981-yildan 1989-yilga qadar Ronald Reagan prezidentligi davrida vitse-prezident, 1989-yildan 1993-yilga qadar esa 41-AQSh prezidenti vazifalarini bajargan. Bush asosan ingliz va olmon (uzoqroq niderland, uels, irland, fransuz va shotland) kelib chiqishga ega boʻlgan.

Taʼlimi 

Bush Texas shtatining Midland shahridagi davlat maktabida oʻqidi. U 7-sinfni tamomlaganida oilasi bilan Houston shahriga koʻchib oʻtdi. Keyin u Kinkaid maktabida ikki yil muddat tahsil oldi.

Bush keyinchalik Massachusetts shtatining Andover shahrida joylashgan Phillips Academy nomli maktab-internatda oʻqidi. U ushbu maktab-internatda oʻqigan yillarida beysbol oʻynagan. U 1964-yili Yale universitetiga oʻqishga kirdi va 1968-yilda uni tugatib, tarix boʻyicha bakalavrlik darajasini oldi. Yaleda oʻqigan yillarida u Delta Kappa Epsilonga aʼzo boʻlib, oʻrtoqchilik prezidenti oʻlaroq xizmat qildi. Bush, shuningdek, „Skull and Bones“ („Bosh suyagi va suyaklar“) jamiyati aʼzosi ham boʻlgan. U oʻzini oʻrtacha talaba oʻlaroq taʼriflaydi. U Yaleda dastlabki uch yilidagi GPAsi 77 ni tashkil etib, universitetdagi soʻnggi yilida ham xuddi shunday oʻrtacha koʻrsatkichga ega boʻlgan.

1973-yilning kuzida Bush Harvard biznes maktabiga oʻqishga kirdi. 1975-yili uni tamomlab, MBA darajasini oldi. U AQSh tarixida MBA darajasini olgan yagona prezidentdir.

Yana qarang 
 Bushizm

Manbalar

Oʻqish uchun

Akademik 
 Berggren, D. Jason va Nicol C. Rae. „Jimmy Carter and George W. Bush: Faith, Foreign Policy, and an Evangelical Presidential Style.“ Presidential Studies Quarterly. 36#4 2006. pp 606+. online edition 
 Brands, Hal va Peter Feaver. „The case for Bush revisionism: Reevaluating the legacy of Americaʼs 43rd president.“ Journal of Strategic Studies 41.1-2 (2018): 234-274. online 
 Campbell, Colin, Bert A. Rockman va Andrew Rudalevige, eds.. The George W. Bush Legacy Congressional Quarterly Press, 2007, 352pp; 14 essays by scholars excerpts and online search from Amazon.com
 Corrado, Anthony, E. J. Dionne Jr., Kathleen A. Frankovic. The Election of 2000: Reports and Interpretations (2001) online edition 
 Daynes, Byron W. Va Glen Sussman. „Comparing the Environmental Policies of Presidents George H. W. Bush and George W. Bush.“ White House Studies 2007 7(2): 163-179. 
 Desch, Michael C. „Bush and the Generals.“ Foreign Affairs 2007 86(3): 97-108.  Fulltext: Ebsco
 Edwards III, George C. va Desmond King, eds. The Polarized Presidency of George W. Bush (2007), 478pp; essays by scholars; excerpt and online search from Amazon.com
 Fortier, John C. va Norman J. Ornstein, eds. Second-term Blues: How George W. Bush Has Governed (2007), 146pp excerpt and online search from Amazon.com
 Graham John D. Bush on the Home Front: Domestic Policy Triumphs and Setbacks (Indiana University Press, 2010) 425 pages; covers taxation, education, health care, energy, the environment, and regulatory reform.
 Greenstein, Fred I. ed. The George W. Bush Presidency: An Early Assessment Johns Hopkins University Press, 2003
 Greenstein, Fred I. „The Contemporary Presidency: The Changing Leadership of George W. Bush A Pre- and Post-9/11 Comparison“ in Presidential Studies Quarterly v 32#2 2002 pp 387+. online edition 
 Gregg II, Gary L. Va Mark J. Rozell, eds. Considering the Bush Presidency Oxford University Press, 2004. 210 pp. British perspectives
 Hendrickson, Ryan C. Va Kristina Spohr Readman, „From the Baltic to the Black Sea: Bush’s NATO Enlargement.“ White House Studies. (2004) 4#3 pp: 319+. online edition
 Hilliard, Bryan, Tom Lansford va Robert P Watson, eds. George W. Bush: Evaluating the President at Midterm SUNY Press 2004
 Jacobson, Gary C. „The Bush Presidency and the American Electorate“ Presidential Studies Quarterly v 33 No.4 2003 pp 701+. online edition 
 Milkis, Sidney M. va Jesse H. Rhodes. „George W. Bush, the Party System, and American Federalism.“ Publius 2007 37(3): 478-503. 
 Moens, Alexander The Foreign Policy of George W. Bush: Values, Strategy, and Loyalty. Ashgate, 2004. 227 pp.
 Rabe, Barry. „Environmental Policy and the Bush Era: the Collision Between the Administrative Presidency and State Experimentation.“ Publius 2007 37(3): 413-431. 
 Sabato, Larry J. ed. The Sixth Year Itch: The Rise and Fall of the George W. Bush Presidency (2007), experts on the 2006 elections in major states
 
 Strozeski, Josh, et al. „From Benign Neglect to Strategic Interest: the Role of Africa in the Foreign Policies of Bush 41 and 43.“ White House Studies 2007 7(1): 35-51. 
 Wekkin, Gary D. „George H. W. Bush and George W. Bush: Puzzling Presidencies, or the Puzzle of the Presidency?“ White House Studies 2007 7(2): 113-124.

Birlamchi manbalar 
 
 Council of Economic Advisors, Economic Report of the President (annual 1947-), complete series online; important analysis of current trends and policies, plus statistical tables
 Bush, George W. George W. Bush on God and Country: The President Speaks Out About Faith, Principle, and Patriotism (2004)

Havolalar 

 George W. Bush kutubxonasi va muzeyi 
 Oq uy biografiyasi 
 Bush va birinchi xonim 
 Arxivlangan Oq uy sayti 
 
 

1946-yilda tugʻilganlar
AQSh prezidentlari
Yashayotgan insonlar
Amerikalik siyosatchilar